**Informácia o spracúvaní osobných údajov**

**(účastníci prázdninového projektu Ekomúzejníci v akcii a ich zákonní zástupcovia)**

v súlade s čl. 13 nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej aj ako „GDPR“)

Múzeum špeciálneho školstva v Levoči organizuje letnú dennú aktivitu – prázdninový projekt **„Ekomúzejníci v akcii**“ pre deti vo veku od 6 do 11 rokov.  V tejto súvislosti budeme spracúvať osobné údaje detí – účastníkov projektu a ich zákonných zástupcov.

Prečítajte si prosím podmienky spracúvania Vašich osobných údajov:

1. Prevádzkovateľ: Centrum vedecko-technických informácií Slovenskej republiky, Lamačská cesta 7315/8A, 811 04 Bratislava, kontaktné údaje: tel. č. (sekretariát riaditeľa) 02/69 253 102, e- mail: sekretariat@cvtisr.sk

Múzeum špeciálneho školstva ako organizačný útvar prevádzkovateľa vykonáva svoju činnosť v súlade so zákonom č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v platnom znení.

1. Kontakt na zodpovednú osobu: *gdpr@cvtisr.sk*
2. Účely spracúvania osobných údajov:
3. **organizovanie edukačných seminárov/projektov pre deti**

Rozsah spracúvaných osobných údajov dieťaťa: meno, priezvisko, bydlisko, vek dieťaťa, údaje súvisiace s účasťou dieťaťa na edukačnom projekte.

Rozsah spracúvaných osobných údajov rodičov: meno a priezvisko, vzťah k dieťaťu (účastníkovi), platobné údaje (úhrada ceny edukačného projektu), kontaktné údaje.

Právny základ: zmluvný vzťah.

Príjemcom údajov je organizačný útvar prevádzkovateľa, teda Múzeum špeciálneho školstva

v Levoči.

Doba uchovávania osobných údajov: do skončenia tábora – do 13. augusta 2024 (následne sa príslušná dokumentácia uchováva na archívne účely po dobu 365 dní.

Poskytnutie údajov je v tomto prípade potrebné na plnenie zmluvy (zaplatenie denného podujatia/ edukačného projektu, realizácia edukačného projektu pre účastníkov - účasť dieťaťa na projekte).

1. **komunikácia so zákonnými zástupcami účastníka denného edukačného projektu**

Rozsah spracúvaných osobných údajov rodičov: telefónne číslo, emailový kontakt

Kontaktné údaje zákonných zástupcov dieťaťa na tento účel prevádzkovateľ spracúva na základe oprávneného záujmu prevádzkovateľa: *v prípade potreby komunikovať so zákonnými zástupcami dieťaťa a informovať ich v súvislosti s organizáciou či koordináciou aktivít súvisiacich s edukačným projektom.*

Príjemcom údajov je poskytovateľ komunikačných služieb dodávateľom Microsoft Corporation.

Doba uchovávania osobných údajov: do skončenia edukačného projektu, t. j. do 13. augusta 2024.

V tomto prípade spracúvame Vaše kontaktné osobné údaje na základe oprávnených záujmov. Máte právo kedykoľvek namietať z dôvodov týkajúcich sa Vašej konkrétnej situácie proti spracúvaniu Vašich osobných údajov. Prevádzkovateľ v takomto prípade nesmie ďalej spracúvať osobné údaje, pokiaľ nepreukáže nevyhnutné oprávnené dôvody, ktoré prevažujú nad záujmami, právami a slobodami dotknutej osoby, alebo dôvody na preukazovanie, uplatňovanie alebo obhajovanie právnych nárokov.

1. **zabezpečenie úrazového poistenia**

Rozsah spracúvaných osobných údajov dieťaťa: identifikačné údaje (meno a priezvisko), rodné číslo.

Na základe Vášho súhlasu zabezpečíme úrazové poistenie dieťaťa počas edukačného projektu. Údaje dieťaťa v tomto prípade poskytneme poisťovni. Súhlas je dobrovoľný. V prípade neposkytnutia údajov na tento účel, nemôžeme zabezpečiť poistenie dieťaťa.

Doba uchovávania osobných údajov: do skončenia edukačného projektu – do 13. augusta 2024 (následne sa príslušná dokumentácia uchováva na archívne účely po dobu 365 dní.

1. **prezentácia aktivít prevádzkovateľa zverejnením fotografií a videozáznamov z denného edukačného projektu pre deti na webovej stránke prevádzkovateľa a na sociálnych sieťach Facebook a Instagram (na ktorých si prevádzkovateľ vytvoril profil)**

Rozsah spracúvaných osobných údajov dieťaťa: fotografie a videozáznamy z aktivít na podujatí.

Údaje dieťaťa – účastníka edukačného projektu budeme na tento účel spracúvať na základe Vášho súhlasu. Súhlas je dobrovoľný. Poskytovanie osobných údajov na tento účel nie je zákonnou ani zmluvnou požiadavkou, ani požiadavkou, ktorá je potrebná na uzavretie zmluvy.

Údaje sa zverejňujú. Príjemcami údajov sú návštevníci webovej stránky prevádzkovateľa (stránka [www.msslevoca.sk](http://www.msslevoca.sk)) a užívatelia sociálnych sietí, na ktorých si prevádzkovateľ vytvoril svoj profil – Facebook a Instagram (ide najmä o fanúšikovské stránky múzea), prevádzkovateľ sociálnych sietí Facebook a Instagram, spoločnosť vykonávajúca externú podporu a prevádzku webových stránok.

Prevádzkovateľ sociálnych sietí (Meta Platforms Ireland Limited, 4 Grand Canal Square Grand Canal Harbour, Dublin 2, Írsko) má vlastné prijaté pravidlá, infraštruktúru služby a vlastné ustanovenia k ochrane osobných údajov. Podmienky ochrany súkromia poskytovateľa platformy sociálnej siete nájdete:

- Facebook: [*https://www.facebook.com/policy.php*](https://www.facebook.com/policy.php)

- Instagram: [*https://help.instagram.com/519522125107875*](https://help.instagram.com/519522125107875)

Doba uchovávania osobných údajov: 365 dní.

1. **ochrana zdravia účastníkov edukačného projektu určeného pre deti**

Rozsah spracúvaných osobných údajov dieťaťa: údaje osobitnej kategórie týkajúce sa zdravia –zdravotné údaje na vyhlásení zákonného zástupcu o bezpríznakovosti, informácie o alergiách, zdravotných obmedzeniach a užívaných liekoch (v prípade, ak je potrebné lieky užiť aj počas trvania projektu), údaje na fotokópii zdravotného preukazu dieťaťa.

Údaje týkajúce sa zdravia budeme na tento účel spracúvať na základe Vášho výslovného súhlasu.

Poskytnutie údajov je dobrovoľné ale je dôležité, aby sme chránili zdravie detí počas trvania projektu. Neposkytnutie týchto údajov by mohlo ohroziť zdravie dieťaťa alebo ostatných detí. Údaje by sme poskytli len v prípade potreby zdravotníckym pracovníkom/ záchrannej službe.

Doba uchovávania osobných údajov: do skončenia tábora – do 13. augusta 2024 (následne sa príslušná dokumentácia uchováva na archívne účely po dobu 365 dní.

1. **archívne účely**

Spracúvanie je nevyhnutné na plnenie zákonných povinností prevádzkovateľa podľa zákona
č. 395/2002 Z. z. o archívoch a registratúrach a o doplnení niektorých zákonov v znení neskorších predpisov. Príjemcom údajov môžu byť organy dozoru v oblasti archivácie a registratúry.

Doba uchovávania osobných údajov: po dobu vyžadovanú príslušným právnym predpisom (t. j. po dobu, počas ktorej pôvodca registratúry potrebuje registratúrny záznam na svoju činnosť) – jednotlivé doby uchovávania sú uvedené v Registratúrnom pláne prevádzkovateľa.

1. Prenos osobných údajov dotknutých osôb do tretej krajiny alebo medzinárodnej organizácii:

V súvislosti s poskytovaním komunikačných služieb dodávateľom Microsoft Corporation dochádza k prenosu údajov do tretích krajín (USA) dochádza k prenosu údajov do Spojených štátov amerických (USA) v súlade s rozhodnutím Európskej komisie č. [2000/518/EC](https://eur-lex.europa.eu/legal-content/SK/TXT/HTML/?uri=CELEX:32000D0518&from=SK) z 10.7.2023 o primeranej ochrane osobných údajov týkajúcej sa rámca pre ochranu osobných údajov medzi EÚ a USA na základe čl. 45 všeobecného nariadenia o ochrane osobných údajov (právny rámec na ochranu osobných údajov medzi EÚ a USA). Spoločnosť Microsoft Corporation sa certifikovala na účasť v rámci.

Pri využívaní služieb prevádzkovateľa sociálnych sietí Facebook a Instagram (spoločnosť Meta Platforms Ireland Limited) dochádza k prenosu údajov do tretích krajín - Spojených štátov amerických (USA). K prenosu údajov dochádza v súlade s rozhodnutím Európskej komisie č. [2000/518/EC](https://eur-lex.europa.eu/legal-content/SK/TXT/HTML/?uri=CELEX:32000D0518&from=SK) z 10.7.2023 o primeranej ochrane osobných údajov týkajúcej sa rámca pre ochranu osobných údajov medzi EÚ a USA na základe čl. 45 všeobecného nariadenia o ochrane osobných údajov (tzv. právny rámec na ochranu osobných údajov medzi EÚ a USA). Spoločnosť Meta Platforms, Inc. certifikáciou potvrdila, že dodržiava princípy právneho rámca na ochranu osobných údajov.

Bližšie informácie nájdete tu: [*https://www.facebook.com/privacy/policies/data\_privacy\_framework*](https://www.facebook.com/privacy/policies/data_privacy_framework)

1. Osobné údaje nebudú použité na automatizované individuálne rozhodovanie vrátane profilovania.
2. V prípade, ak spracúvame osobné údaje **na základe oprávnených záujmov**, máte právo kedykoľvek **namietať** z dôvodov týkajúcich sa Vašej konkrétnej situácie **proti spracúvaniu** Vašich osobných údajov. Prevádzkovateľ v takomto prípade nesmie ďalej spracúvať osobné údaje, pokiaľ nepreukáže nevyhnutné oprávnené dôvody, ktoré prevažujú nad záujmami, právami a slobodami dotknutej osoby, alebo dôvody na preukazovanie, uplatňovanie alebo obhajovanie právnych nárokov. Námietku môžete podať zaslaním e-mailu na adresu mss.levoca@gmail.com alebo doručením písomného oznámenia na adresu sídla prevádzkovateľa.
3. V prípade, ak spracúvame osobné údaje na základe súhlasu, máte **právo súhlas** kedykoľvek **odvolať**. Odvolanie súhlasu nemá vplyv na zákonnosť spracúvania vychádzajúceho zo súhlasu pred jeho odvolaním. Súhlas môžete odvolať zaslaním e-mailu na adresu mss.levoca@gmail.com alebo doručením písomného oznámenia na adresu sídla prevádzkovateľa.
4. Ako dotknutá osoba máte nasledovné ďalšie práva:
* právo na prístup k osobným údajom podľa čl. 15 GDPR:

Dotknutá osoba má právo na poskytnutie potvrdenia o tom, že prevádzkovateľ spracúva osobné údaje, ktoré sa jej týkajú. Dotknutá osoba má právo získať prístup k jej osobným údajom a informácie v rozsahu podľa článku 15 GDPR.

* právo na opravu osobných údajov podľa čl. 16 GDPR:

Dotknutá osoba má právo na opravu osobných údajov, ktoré sa jej týkajú, ak sú nesprávne alebo na ich doplnenie, ak sú neúplné. Prevádzkovateľ musí žiadosti o opravu príp. doplnenie osobných údajov vyhovieť bez zbytočného odkladu.

* právo na vymazanie (právo na „zabudnutie“) podľa čl. 17 GDPR:

Dotknutá osoba má právo dosiahnuť u prevádzkovateľa bez zbytočného odkladu vymazanie osobných údajov, ktoré sa jej týkajú, a to za podmienok stanovených v čl. 17 GDPR. Toto právo dotknutej osoby posúdi prevádzkovateľ z pohľadu všetkých relevantných okolností v súlade s čl. 17 GDPR.

* právo na prenosnosť osobných údajov podľa čl. 20 GDPR:

Ak sa spracúvanie zakladá *na súhlase alebo na zmluve a vykonáva sa automatizovanými prostriedkami*, dotknutá osoba má právo získať svoje osobné údaje, ktoré poskytla prevádzkovateľovi, v štruktúrovanom, bežne používanom a strojovo čitateľnom formáte a má právo preniesť tieto údaje ďalšiemu prevádzkovateľovi. Pokiaľ je to technicky možné, má právo na prenos údajov priamo od jedného prevádzkovateľa k druhému.

* právo na obmedzenie spracúvania osobných údajov podľa čl. 18 GDPR.
1. Dotknuté osoby majú právo podať podnet dozornému orgánu, t. j. Úradu na ochranu osobných údajov Slovenskej republiky, Hraničná 12, 820 07 Bratislava, tel.: +421 2 3231 3214, www.dataprotection.gov.sk.